**ANUNȚ**

**PROCEDURA CONCURENȚIALĂ**

pentru

**Lucrări de construcții - Rețele de alimentare cu gaze naturale**

**I. Denumire și date de contact Entitate contractantă**

**CPL CONCORDIA FILIALA CLUJ ROMÂNIA SRL**

Adresă: str. Siretului nr. 24, Cluj-Napoca, 400598, județul Cluj

E-mail: cpl.cluj@cplconcordia.ro

Telefon: +40 0264704790

Adresă internet: [www.cplconcordia.ro](http://www.cplconcordia.ro)

**II. Obiectul achiziției**

**Servicii Proiectare, Verificare tehnică și Execuție lucrări de extindere conducte gaze naturale și/sau instalații de racordare gaze naturale**

Cererea de ofertă se efectuează pe **1** lot, împărțit pe activități și județe, denumit astfel :

* **PROIECTARE OBIECTIVE și VERIFICARE TEHNICĂ A P.T. – extinderi și instalații de racordare**

Cluj - Lot nr. 1;

* **EXECUȚIE OBIECTIVE – extinderi și racorduri gaze naturale**

Cluj - Lot nr. 1;

**III. Descrierea achiziției**

Data solicitării ofertelor de lucrări: **23.08.2022**

Data limită de depunere a ofertelor: **06.09.2022 ora 16.00**

Adresa de depunere a ofertelor: Municipiul Cluj-Napoca, str. Siretului nr. 24, cod poștal 400598, județul Cluj sau email achizitii@cplconcordia.ro

Oferta trebuie depusă în plic sigilat și netransparent. La data depunerii va primi număr de înregistrare care va fi notat pe plic. Acesta trebuie să conțină, într-un singur exemplar: Oferta tehnică conform cerințelor caietului de sarcini, oferta financiară și deviz la formularul de ofertă. Întreaga ofertă va fi semnată și ștampilată de către reprezentanții legali ai candidatului, pe fiecare pagină.

Ofertantul va suporta toate costurile asociate elaborării și transmiterii ofertei sale, precum și a documentelor care o însoțesc.

În cazul în care oferta este depusă prin poștă electronică, întreaga documentație transmisă trebuie să aibă încorporată, atașată sau asociată semnătura electronică a reprezentantului/reprezentanților ofertantului.

Un operator economic autorizat de către Autoritatea Națională de Reglementare în Domeniul Energiei (ANRE), poate aplica pentru unul sau mai multe loturi supuse ofertării.

Pot fi depuse oferte pentru toate loturile menționate mai sus.

Numărul maxim de loturi care pot fi atribuite unui singur ofertant: 2.

Procesul de achiziție este deschis pe întreaga sa perioadă de valabilitate, oricărui operator economic care îndeplinește criteriile de calificare și selecție.

Ofertele se vor depune cu respectarea cerințelor din Caietul de sarcini aferent prezentului anunț.

Prețul ofertei va fi exprimat în lei fără TVA și rămâne ferm, fără posibilitatea actualizării acestuia, pe toată perioada derulării contractului. Prețul va include toate cheltuielile aferente.

Ofertele alternative **NU** sunt acceptate.

**IV. Criterii de calificare și selecție**

1. **Situația personală a candidatului**

Ofertantul sau liderul de asociație (în cazul unei asocieri) trebuie să depună împreună cu oferta financiară, următoarele documente:

⮚ certificat de atestare fiscală valabil, în copie certificată, prin care face dovada că nu înregistrează restanțe la bugetul de stat.

1. **Capacitatea de exercitare a activității profesionale**

Pe lângă documentele propunerii tehnice și financiare, ofertantul va prezenta și:

⮚ certificat de înregistrare ONRC, certificat constatator actualizat – nu mai vechi de 30 de zile – din care să rezulte că ofertantul are ca obiect de activitate principal sau secundar autorizat, prestarea lucrărilor solicitate prin caietul de sarcini și prezentul anunț.

⮚ autorizațiile societății emise de către Autoritatea Națională de Reglementare în Domeniul Energiei, pentru tipul de lucrări care fac obiectul ofertei.

⮚ certificatele privind implementarea și deținerea sistemelor de calitate și mediu

 Documentele vor fi depuse în copii certificate.

**Entitatea contractantă va exclude din procedura concurențială de achiziții orice operator economic care nu depune documentele prevăzute la Capitolul IV lit A si B, sau care nu și-a îndeplinit la termen și corespunzător obligațiile asumate prin alte contracte încheiate anterior cu CPL Concordia Filiala Cluj România.**

În cazul unei oferte în asociere, se va transmite acordul/contractul de asociere, iar fiecare membru al asocierii trebuie să depună toate documentele menționate anterior.

1. **Capacitatea tehnică și profesională**

Candidatul va transmite autorității contractante și o declarație pe proprie răspundere asumată de reprezentantul legal, privind deținerea capacității tehnice și profesionale necesare și adecvate pentru a executa contractul la un standard de calitate corespunzător. Candidatul va face dovada că dispune la momentul depunerii ofertei de personal autorizat astfel:

**C.1. Proiectare** **obiective SD** – minimum 2 instalatori autorizați, tip PGD; unul dintre instalatorii autorizați trebuie să dețină experiență în activitatea de proiectare pentru acest tip de obiective de minimum 5 ani și să fie absolvent cu studii superioare în domeniul științelor inginerești, având rol de coordonare a activităților;

Candidatul va oferi informații privind obligațiile contractuale în desfășurare, dacă este cazul și va depune lista principalelor lucrări executate în ultimii 3 ani.

**Verificarea proiectelor** - Verificator de proiecte atestat ANRE tip VGd va fi angajat cu contract de muncă sau contract de colaborare.

**C.2.** **Execuție obiective SD**

**-** minimum 2 instalatori autorizați, tip EGD; unul dintre instalatorii autorizați trebuie să dețină experiență în activitatea de execuție pentru acest tip de obiective de minimum 3 ani și să fie absolvent cu studii superioare în domeniul științelor inginerești, având rol de coordonare a activităților;

**-** RTE (responsabil tehnic cu execuția) atestat ISC pentru domeniul 8.4, angajat cu contract de muncă sau contract de colaborare;

**-** RTS (responsabil tehnic cu sudura) atestat ISCIR, angajat cu contract de muncă sau contract de colaborare;

- sudori autorizați ISCIR pentru următoarele procedee, după caz:

* Autorizat OL cf. PT CR9-2013 procedeu 111;
* Autorizat PEHD cf. PT CR9-2013 procedeu SD;
* Autorizat PEHD cf. PT CR9-2013 procedeu SRM;
* Autorizat PEHD cf. PT CR9-2013 procedeu SRS;

**V. Criterii de atribuire**

Criteriul de atribuire aplicat este **”cel mai bun raport calitate-preț”,** astfel:

⮚ prețul cel mai mic – 50% pondere din total valoare – cu respectarea tuturor cerințelor minime specificate în cadrul caietului de sarcini aferent prezentului anunț.

* pentru cel mai scăzut dintre prețuri, se acordă punctajul maxim alocat (50 puncte);
* pentru celelalte prețuri ofertate punctajul P(n) se calculează proporțional, astfel:

 P(n) = (preț minim ofertat / preț ”n” ) x 50.

⮚ calitatea, respectiv calificarea și experiența personalului utilizat în execuția lucrării ofertate – 20%. Se va prezenta lista personalului autorizat, gradul de autorizare, inclusiv experiența acestuia în lucrări similare;

* pentru experiența/calificarea personalului cea mai ridicată, se acordă punctajul maxim alocat (20 puncte);
* pentru experiență/calificare mai redusă, P(n) se calculează proporțional, față de maximum de punctaj alocat (20 p).
* Termenul de realizare a lucrărilor – 30%

• Termenul cel mai mic va primi punctaj maxim (30 puncte);

• Termenele mai mari se calculează proporțional

Punctajul maxim total: 100 puncte

**Criteriu eliminatoriu: prețul ofertat este mai mare decât prețul maxim indicat de Entitatea contractantă pe fiecare obiectiv supus cererii de ofertă.**

**Ofertantul trebuie să depună la entitatea contractantă lista producătorilor de echipamente/produse pe care le utilizează în desfășurarea activității.**

Pentru examinarea ofertelor, Entitatea contractantă va proceda la analiza acestora astfel:

1. Verificarea modului de îndeplinire a criteriilor de calificare și selecție impuse.
2. Analiza și verificarea fiecărei oferte din punct de vedere al aspectelor financiare.
3. Analiza și verificarea fiecărei oferte din punct de vedere al condițiilor tehnice propuse. Oferta tehnică trebuie să corespundă cerințelor minime prevăzute în caietul de sarcini.
4. Oferta câștigătoare va fi oferta admisibilă din punct de vedere tehnico-economic, în urma aplicării criteriului stabilit.

Procedura se finalizează prin încheierea contractului de lucrări.

**VI. Condiții referitoare la contract**

Durata contractului:

■ 120 zile, în cazul contractului de proiectare, respectiv în cazul contractului de verificare tehnică a PT, cu posibilitatea de prelungire, conform prevederilor legale în vigoare;

■ 90 zile, în cazul contractului de execuție lucrări, cu posibilitatea de prelungire, conform prevederilor legale în vigoare (de la obținerea Autorizației de construire).

Termen de proiectare și execuție: conform termenelor specificate la pct. 3.5 respectiv 4.1 din Caietul de sarcini aferent prezentului anunț.

Termen de garanție: 36 de luni și se calculează de la data punerii în funcțiune a lucrărilor.

Garanția de bună execuție: conform prevederilor pct. 5 din Caietul de sarcini aferent prezentului anunț.

Termenul de prezentare a dovezii constituirii garanției de bună execuție este de maxim 5 zile lucrătoare de la data semnării contractului și reprezintă condiție de intrare efectivă în vigoare a contractului.

Termenul de plată: conform termenelor și condițiilor prevăzute la pct. 3.10 respectiv 4.9 din Caietul de sarcini aferent prezentului anunț.

Proiectantul/Executantul are obligația de a încheia înainte de începerea lucrărilor, o asigurare ce va cuprinde toate riscurile care ar putea apărea din derularea lucrărilor, privind utilajele, instalațiile de lucru, echipamentele, materialele pe stoc, personalul propriu și reprezentanții împuterniciți să verifice sau să recepționeze lucrările, precum și daunele sau prejudiciile aduse de către terțe persoane fizice și juridice

**VII. Clarificări**

Orice operator economic interesat are dreptul de a solicita clarificări sau informații suplimentare în legătură cu documentația cu cel puțin 15 zile înainte de termenul limită stabilit pentru depunerea ofertelor.

Entitatea contractantă va răspunde tuturor acestor solicitări de clarificare în termen de 7 zile de la depunerea lor.